Îndemnul lui Lavrov pentru "regimul de la Chișinău, condus de cetățeni români". "Calcă pe urmele celui de la Kiev"
Prezent la un forum diplomatic, în Turcia, ministrul rus de externe Serghei Lavrov a declarat că "regimul de la Chișinău calcă pe urmele celui de la Kiev, anulând tot ce are legătură cu Rusia".
Oficialul rus a făcut referire la solicitarea de protecția lansată miercuri de Congresul deputaților din Transnistria.
Tiraspolul a acuzat Chișinăul de genocid și de exercitarea unor presiuni economice.
Lavrov a îndemnat "regimul de la Chișinău, condus de cetățeni români" să reia negocierile în format 5+2.
Acestea, adaugă el, protejează drepturile transnistrenilor, păstrând integritatea teritorială a Republicii Moldova.